Diari Oficial de la Generalitat Valenciana


Sumari del DOGV 9949, del 02-10-2024 (2024/9954)

RESOLUCIÓ de 26 de setembre de 2024, de la Secretaria Autonòmica d’Educació, de la convocatòria de sol·licitud d’ajudes econòmiques en concepte de subvenció per al desenrotllament del Pla d’actuació per a la millora en els centres privats concertats per al curs 2024-2025.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9954

CVE
:   CXVX-V-5170-9776

Data del document
:   26-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * administració de l'ensenyament
    * ensenyament privat

Pel Decret 12/2023, de 20 de juliol, del president de la Generalitat, es determinen les secretaries autonòmiques de l’Administració del Consell; l’article únic del decret disposa que la Conselleria d’Educació, Universitats i Ocupació tindrà una Secretaria Autonòmica d’Educació, amb les funcions que li atribuïx l’article 7 del Decret 136/2023, de 10 d’agost, pel qual s’aprova el Reglament orgànic i funcional de la Conselleria d’Educació, Universitats i Ocupació.

Per l’Orde 33/2018, de 10 d’agost, de la Conselleria d’Educació, Investigació, Cultura i Esport, s’aproven les bases reguladores per a la concessió d’ajudes econòmiques en concepte de subvenció i d’hores addicionals de professorat dirigides a centres privats concertats per al desenrotllament d’actuacions dirigides a l’alumnat de compensació educativa, a la reducció de l’abandó escolar i altres actuacions o programes inclosos en el Pla d’actuació per a la millora.

Per la Resolució de 3 de juny de 2024, de la Conselleria d’Educació, Universitats i Ocupació, es convoquen ajudes econòmiques destinades als centres privats concertats per al desenrotllament de programes per a la millora de l’èxit i la reducció de l’abandó escolar i altres actuacions incloses en el Pla d’actuació per a la millora, per al curs 2024-2025 (DOGV 9866, de 7 de juny de 2024).

Complits els tràmits establits en la convocatòria, una vegada finalitzat el termini i estudiades les sol·licituds, l’òrgan instructor ha elaborat la proposta d’assignació d’ajudes econòmiques per al desenrotllament de programes per a la millora de l’èxit i la reducció de l’abandó escolar i altres actuacions incloses en el Pla d’actuació per a la millora, per al curs 2024-2025, atenent els criteris establits en la resolució de convocatòria.

Vistos l’informe de la comissió assessora i avaluadora, en el qual es concreta el resultat de l’avaluació de les sol·licituds, i l’informe de l’òrgan instructor, en el qual consta que de la informació que té en el seu poder es desprén que els beneficiaris complixen tots els requisits per a accedir a l’assignació d’ajudes econòmiques, juntament amb la proposta d’adjudicació d’estes, elaborada igualment per l’òrgan instructor, atesa la disponibilitat pressupostària, i en virtut del que es disposa en la Resolució de 3 de juny de 2024, de la Conselleria d’Educació, Universitats i Ocupació, per la qual es convoquen ajudes econòmiques destinades als centres privats concertats per al desenrotllament de programes per a la millora de l’èxit i la reducció de l’abandó escolar i altres actuacions incloses en el Pla d’actuació per a la millora, per al curs 2024-2025 (DOGV núm. 9866, de 7 de juny de 2024),

RESOLC

*Primer. Assignació d’ajudes econòmiques*

1. Adjudicar les ajudes econòmiques en concepte de subvenció per al desenrotllament de programes per a la millora de l’èxit i la reducció de l’abandó escolar i altres actuacions incloses en el Pla d’actuació per a la millora als centres privats concertats que figuren en l’annex I d’esta resolució definitiva.

2. Desestimar les sol·licituds que figuren en l’annex II, pels motius indicats en cada cas.

3. Desestimar les al·legacions que figuren en l’annex III, pels motius indicats en cada cas.

*Segon. Pagament*

El pagament de les ajudes econòmiques assignades es durà a terme, tal com establix el punt 2 de la base dessetena de l’Orde 33/2018, per la qual s’aproven les bases reguladores, amb càrrec als crèdits del capítol IV de la secció, servici, centre gestor i programa R6734.08.70.149T47, línia de subvenció S0437, per un import màxim de 600.000 euros, dels quals s’assignen 599.772,42 euros.

*Tercer. Justificació de l’ajuda*

De conformitat amb el que preveu la base dihuitena de l’Orde 33/2018, de 10 d’agost, la titularitat del centre haurà de presentar a la Direcció General d’Innovació i Inclusió Educativa, als efectes de compte justificatiu i del pla de control, la documentació següent:

a) Memòria econòmica justificativa del cost de les activitats objecte de la subvenció, que contindrà:

1r. La relació classificada dels gastos amb identificació del creditor i del document, l’import, la data d’emissió, la data de pagament, el document justificatiu del pagament i la intervenció del PAM relacionada amb el gasto realitzat. Tota la facturació haurà d’estar datada en el període comprés entre l’1 de setembre de 2024 i la data de finalització del termini de justificació establit en el resolc quart d’esta resolució.

2n. Les factures o els documents de valor probatori equivalent amb validesa en el tràfic jurídic mercantil o amb eficàcia administrativa incorporats en la relació anteriorment esmentada, o una còpia compulsada.

b) Document de la titularitat del centre en el qual es faça constar que s’estan desenrotllant les actuacions orientades a l’alumnat de compensació educativa, a la reducció de l’abandó escolar i altres actuacions o programes inclosos en el Pla d’actuació per a la millora, excloent-ne els gastos ordinaris de funcionament.

*Quart. Termini de justificació*

El termini per a la presentació del compte justificatiu finalitzarà el dia 4 de novembre de 2024 i, en tot cas, amb anterioritat a la data del tancament de l’exercici econòmic que determine la conselleria competent en matèria d’hisenda.

*Quint. Pla de control*

Es durà a terme un pla de control, segons preveu el punt 2 de la base dihuitena de l’Orde 33/2018, que aprova les bases reguladores.

*Sext. Inspecció d’Educació*

La Inspecció General d’Educació supervisarà l’efectiva i correcta inversió de les dotacions econòmiques assignades als centres educatius que s’acullen a esta convocatòria seguint les instruccions que es dicten a este efecte.

*Sèptim. Reintegrament de la subvenció*

Serà procedent el reintegrament de la subvenció en els supòsits previstos en el punt 2 de la base denovena de l’Orde 33/2018, que aprova les bases reguladores.

*Octau. Recursos*

Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l’endemà de la publicació, d’acord amb el que establix l’article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de l’òrgan que la dicta, en el termini d’un mes computat en els mateixos termes, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

Tot això, sense perjuí que les persones interessades puguen presentar qualsevol altre recurs que consideren pertinent.

*Nové. Delegació*

De conformitat amb el resolc 25 de la convocatòria, es delega en la persona titular de la Secretaria Autonòmica d’Educació la facultat de resoldre la convocatòria i concedir l’assignació econòmica als centres educatius seleccionats, adoptar les mesures pertinents i resoldre totes les incidències que puguen produir-se amb motiu de l’aplicació d’esta resolució.

*Dècim. Efectes*

La present resolució tindrà efectes des de l’endemà de la publicació en el *Diari Oficial de la Generalitat Valenciana*.

  

València, 26 de setembre de 2024

Daniel McEvoy Bravo

Secretari autonòmic d’Educació

Esta disposició conté annexos. Consulteu-ne la versió en PDF.